**Κριτήριο Αξιολόγησης - Κλασική εποχή**

**Α) Ερωτήσεις κλειστού τύπου (Σωστό – Λάθος) Σ Λ**

1. Ο Κίμων, μετά τους Περσικούς Πολέμους, διαφωνούσε με την προοπτική σύγκρουσης της Αθήνας με τη Σπάρτη.
2. Ο Κίμων ενίσχυσε το δημοκρατικό πολίτευμα της Αθήνας.
3. Ο Αθηναίος στρατηγός Kίμων υπήρξε αρχηγός της δημοκρατικής παράταξης στην Αθήνα.
4. Ο Κίμων έστειλε αθηναϊκή στρατιωτική δύναμη για να βοηθήσει τους είλωτες της Μεσσηνίας που είχαν επαναστατήσει κατά των Σπαρτιατών.
5. Η Α ́ Αθηναϊκή Συμμαχία είχε αρχικά ως έδρα της την Αθήνα.
6. Μετά το τέλος των Περσικών Πολέμων και για διάστημα μισού περίπου αιώνα, η Αθήνα αναδείχθηκε σε ηγεμονική δύναμη μεταξύ των ελληνικών πόλεων-κρατών.
7. Η Α ́ Αθηναϊκή Συμμαχία μεταβλήθηκε σε ηγεμονία τυπικά μετά τη συνθήκη ειρή- νης που συνήψε ο Περικλής με τους Σπαρτιάτες.
8. Στην Α ́ Αθηναϊκή Συμμαχία όλοι οι σύμμαχοι είχαν αρχικά τα ίδια δικαιώματα και τις ίδιες υποχρεώσεις.
9. Η Α ́ Αθηναϊκή Συμμαχία είχε αρχικά ως έδρα τη Δήλο, όπου βρισκόταν και το συμμαχικό ταμείο.
10. Η Σπαρτιατική Ηγεμονία ήταν αποτέλεσμα των Περσικών Πολέμων.
11. Οι Σπαρτιάτες διαδραμάτισαν πρωταγωνιστικό ρόλο για τη δημιουργία της Συμ- μαχίας της Δήλου.
12. Οι σύμμαχοι των Αθηναίων στο πλαίσιο της Α' Αθηναϊκής Συμμαχίας πλήρωναν φόρο σε πλοία ή χρήματα.
13. Ο Εφιάλτης ενίσχυσε το δημοκρατικό πολίτευμα της Αθήνας περιορίζοντας τις δραστηριότητες των αριστοκρατικών.
14. Ο Εφιάλτης ήταν ηγέτης της αριστοκρατικής παράταξης στην Αθήνα κατά την Κλασική Εποχή.
15. Ο Εφιάλτης εκπροσωπούσε την αριστοκρατική παράταξη και υποστήριζε τη συ- νεργασία με την Σπάρτη.
16. O Εφιάλτης ενίσχυσε το δημοκρατικό πολίτευμα της Αθήνας περιορίζοντας τις δραστηριότητες των αριστοκρατών.
17. Διάδοχος του Εφιάλτη στην ηγεσία της αθηναϊκής δημοκρατικής παράταξης ήταν ο Κίμων.
18. Την εποχή του Περικλή θεσπίστηκε χρηματική αποζημίωση για τους κληρωτούς
19. Η αφορμή του Πελοποννησιακού Πολέμου ήταν η Ιωνική Επανάσταση.
20. Ο Πελοποννησιακός Πόλεμος οφείλεται στα αλληλοσυκρουόμενα συμφέροντα των δύο σημαντικότερων πόλεων της Ελλάδας, της Αθήνας και της Σπάρτης.
21. Οι ηγεμονικές τάσεις της Σπάρτης οδήγησαν στην έκρηξη του Πελοποννησιακού Πολέμου.
22. Άμεση συνέπεια του Πελοποννησιακού Πολέμου ήταν η ήττα των Σπαρτιατών.
23. Η εκμετάλλευση των μεταλλείων αποτελούσε μία από τις βασικές πηγές εσόδων για την Αθήνα της εποχής του Περικλή.
24. Ο Περικλής εκλεγόταν κάθε χρόνο στρατηγός με δημοκρατικές διαδικασίες.
25. Την εποχή του Περικλή θεσπίστηκε χρηματική αποζημίωση για τους κληρωτούς άρχοντες, τους βουλευτές και τους λαϊκούς δικαστές.
26. Ο Περικλής θέσπισε χρηματική αποζημίωση για τους κληρωτούς άρχοντες, τους βουλευτές και τους λαϊκούς δικαστές.
27. Ο Πελοποννησιακός Πόλεμος έληξε με την ήττα των Αθηναίων.
28. Η Αθήνα με τη συμβολή του Περικλή συνήψε ειρήνη με την Σπάρτη (τριακοντού- τεις σπονδαί).
29. Ο Περικλής ενίσχυσε το δημοκρατικό πολίτευμα της Αθήνας.
30. Δεκελεικός Πόλεμος ονομάστηκε η τελευταία φάση του Πελοποννησιακού Πολέ- μου.
31. Γυμνασιαρχία ονομαζόταν η λειτουργία κατά την οποία κάποιος πλούσιος Αθη- ναίος πολίτης αναλάμβανε τα έξοδα για τη διδασκαλία ενός θεατρικού έργου.
32. Το μετοίκιο ήταν ο φόρος που πλήρωναν οι Αθηναίοι πολίτες την Κλασική Εποχή.
33. Τα θεωρικά ήταν το αντίτιμο της ελεύθερης εισόδου των πολιτών της κλασικής Αθήνας στο θέατρο.
34. Οι λειτουργίες ήταν έκτακτες εισφορές που επέβαλαν οι Αθηναίοι στους συμμά- χους τους.
35. Ο Βοιωτικός ή Κορινθιακός Πόλεμος έληξε με μια μειωτική για τους Έλληνες ει- ρήνη.
36. Ο Βοιωτικός ή Κορινθιακός Πόλεμος τελείωσε με τη σύναψη της Ανταλκιδείου Ειρήνης.
37. Οι ιστορικοί Θουκυδίδης και Ξενοφών κατέγραψαν γεγονότα του Πελοποννησια- κού Πολέμου.
38. Η μάχη της Μαντίνειας έκρινε το τέλος της Θηβαϊκής Ηγεμονίας.
39. Ο Πειραιάς οικοδομήθηκε σύμφωνα με τα πολεοδομικά σχέδια του Ιππόδαμου.
40. Η εξόρυξη μεταλλεύματος στα ορυχεία της Αθήνας εκτελούνταν από Αθηναίους πολίτες και μετοίκους.
41. Το πολίτευμα της Σπάρτης από τον 7ο αι. π. Χ. μέχρι τη ρωμαϊκή κατάκτηση πα- ρέμεινε ολιγαρχικό.
42. Πολλοί ιστορικοί ονομάζουν την Καλλίειο Συνθήκη και Ανταλκίδειο Ειρήνη.
43. Ο Λυσίας ήταν σημαντικός ρήτορας του 4ου αι. π.Χ.
44. Ο Ιπποκράτης διατύπωσε τη θεωρία ότι όλες οι ασθένειες έχουν φυσικά αίτια.
45. Η Ανταλκίδειος Ειρήνη ήταν αντίθετη προς τα συμφέροντα των Περσών.
46. Ο Λυσίας, ο Ισοκράτης και ο Δημοσθένης υπήρξαν σημαντικοί ρήτορες της Κλα- σικής Εποχής.
47. Οι σοφιστές αρχικά, ο Σωκράτης και τον 4ο αι. π.Χ. ο Πλάτων και ο Αριστοτέλης επιζητούσαν με τις ιδέες τους τις πρακτικές εφαρμογές που θα βελτίωναν τον άνθρωπο και τη ζωή του.
48. Ο Ευαγόρας, βασιλιάς της Σαλαμίνας της Κύπρου, ήταν μία από τις προσωπικότη- τες που θα μπορούσαν, σύμφωνα με τον Ισοκράτη, να ενώσουν τους Έλληνες εναντίον των Περσών.
49. Η Πανελλήνια Ιδέα διατυπώθηκε για πρώτη φορά από τον Iσοκράτη.
50. Το μακρύ δόρυ που έφεραν οι στρατιώτες της μακεδονικής φάλαγγας ονομαζόταν σάρισα.
51. Η μάχη της Χαιρώνειας επέβαλε τον Φίλιππο Β ́ ως αδιαφιλονίκητο ηγέτη στους Έλληνες.
52. Ο Φίλιππος Β' έκοψε χρυσό νόμισμα, τον στατήρα.
53. Ο Φίλιππος Β ́ επενέβη στη Θεσσαλία και τη νότια Ελλάδα με αφορμή προβλήματα του Μαντείου των Δελφών.
54. Στο Συνέδριο της Κορίνθου το 337 π.Χ. συμμετείχαν όλες οι ελληνικές πόλεις πλην της Αθήνας.
55. Στο Συνέδριο της Κορίνθου, το 337 π. Χ., συμφωνήθηκε, μεταξύ των άλλων, να ιδρυθεί Πανελλήνια Συμμαχία με ισόβιο αρχηγό τον Φίλιππο Β'.
56. Βασική επιδίωξη της οικονομικής πολιτικής του Μ. Αλεξάνδρου ήταν να δημι- ουργηθεί ενιαίο νομισματικό σύστημα για την αυτοκρατορία του.
57. Ο Μ. Αλέξανδρος ,κατά την άσκηση της πολιτικής του, αγνόησε τα στοιχεία της πολιτιστικής παράδοσης των λαών της Ανατολής.
58. Η πολιτική του Μ. Αλεξάνδρου αποσκοπούσε στον διαχωρισμό του ελληνικού από τον Ασιατικό κόσμο.
59. Η Κλασική Εποχή τελειώνει με τον θάνατο του Φιλίππου Β ́.
60. Η αρχαία φιλοσοφική σκέψη, ιδίως από τα μέσα του 5ου αι. π.Χ., τοποθέτησε στο κέντρο του ενδιαφέροντός της τον άνθρωπο.

**Β) Ασκήσεις κλειστού τύπου (αντιστοίχισης) (στην α΄στήλη περισσεύει 1)**

**(α)** Α’ στήλη Β’ στήλη

1 θεωρικά α επίσημη αποστολή σε πανελλήνιες γιορτές

2 τριηραρχία β συντήρηση και εξοπλισμός μιας τριήρους

3 γυμνασιαρχία γ τέλεση λαμπαδηδρομίας στα Παναθήναια

4 χορηγία δ διδασκαλία ενός θεατρικού έργου

5 αρχιθεωρία ε έξοδα τέλεσης αγώνων

6 εστίαση

**(β)** Α’ στήλη Β’ στήλη

1 Ηρόδοτος α φιλοσοφία

2 Αριστοτέλης β ρητορική

3 Ιππόδαμος γ ιστοριογραφία

4 Αισχύλος δ κωμωδία

5 Αριστοφάνης ε τραγωδία

6 Δημοσθένης

**Γ) Ανάλυση ιστορικού παραθέματος**

**α)Με βάση τις ιστορικές σας γνώσεις και τις πληροφορίες που θα αντλήσετε από το ακόλουθο ιστορικό παράθεμα να αναφερθείτε στην ίδρυση της συμμαχίας της Δήλου (συνθήκες ίδρυσης, τα αίτια, στόχους και εξέλιξη)**

**Η ίδρυση της συμμαχίας της Δήλου**  
Οι Αθηναίοι ανέλαβαν, έτσι, την αρχηγία με τη θέληση των συμμάχων εξαιτίας της έχθρας τους εναντίον του Παυσανία. Όρισαν ποιοι από τους συμμάχους έπρεπε να συνεισφέρουν χρήματα και ποιοι να προμηθεύσουν καράβια για την αντιμετώπιση των βαρβάρων. Σκοπός, έλεγαν, ήταν να λεηλατήσουν τις κτήσεις του Βασιλέως, αντίποινα για όσα είχαν πάθει. Για πρώτη φορά, τότε, οι Αθηναίοι διόρισαν Ελληνοταμίες που πήγαιναν και εισέπρατταν τον φόρο. Έτσι ονομάστηκε τότε, η εισφορά. Το ύψος του πρώτου φόρου που ορίστηκε ήταν τετρακόσια εξήντα τάλαντα, ταμείο ήταν η Δήλος και οι συνελεύσεις της συμμαχίας γίνονταν στο Ναό.  
  
Θουκυδίδης, Α. 96 μετ. Αγγ. Βλάχου.

**β)** **Με βάση τις ιστορικές σας γνώσεις και τις πληροφορίες που θα αντλήσετε από το ακόλουθο ιστορικό παράθεμα να αναλύσετε τους τρόπους που ο Περικλής ενίσχυσε το δημοκρατικό πολίτευμα.**

**Σημαντικά μέτρα της πολιτικής του Περικλή**  
Ύστερα από αυτά, όταν ο Περικλής έγινε αρχηγός της δημοκρατικής παράταξης, το πολίτευμα εκδημοκρατικοποιήθηκε περισσότερο. Ο Περικλής αφαίρεσε μερικές αρμοδιότητες από τον Άρειο Πάγο και κυρίως προσπάθησε να οργανώσει τη ναυτική δύναμη της πολιτείας. Έτσι το πλήθος απέκτησε θάρρος μεγαλύτερο και περισσότερες εξουσίες. Σαράντα εννέα χρόνια μετά από τη ναυμαχία της Σαλαμίνας, όταν ήταν επώνυμος άρχοντας ο Πυθόδωρος, άρχισε ο πελοποννησιακός πόλεμος. Κατά τη διάρκεια του πολέμου όλος ο λαός συγκεντρώθηκε μέσα στην πόλη και οι πολίτες συνήθισαν να παίρνουν μισθό όταν ήταν σε εκστρατεία. Με αυτόν τον τρόπο ο λαός, συνειδητά ή ασυνείδητα, ασκούσε ο ίδιος την εξουσία. Ο Περικλής πρώτος χορήγησε μισθό στους δικαστές για να συναγωνιστεί τον Κίμωνα που ήταν πλούσιος και ξόδευε για το λαό.  
  
Αριστοτέλης, Αθηναίων Πολιτεία, 27.